stanford-oval/wikipedia huggingface dataset:
נטשה האוסדורף
הערות שוליים

1 2  "Hausdorf, Azriel Zelig". Encyclopaedia Judaica. 1971. נבדק ב-2024-10-23.
1 2  Karen Glaser (2023-03-02). "Meet the brilliant barrister battling lies about Israel". The Jewish Chronicle. נבדק ב-2024-10-22.
↑  Matan Hasidim (2024-07-03). "Natasha Hausdorff: The British attorney who fights Israel's wars". Israel HaYom. נבדק ב-2024-10-23.
↑  "Natasha Hausdorff". Legal 500. נבדק ב-2024-10-22.
↑  "Natasha Hausdorff". The Algemeiner. נבדק ב-2024-10-22.
↑  Bonny Feldman (2023-10-02). "Abuse of the law for political motives: 'Lawfare' is the new form of warfare against Israel". The Cape Jewish Chronicle. נבדק ב-2024-10-23.
↑  "British activist and lawyer to Arutz Sheva: 'Blood libels are here in an updated form'". Arutz Sheva. 2023-10-27. נבדק ב-2024-10-23.
↑  "ICJ ruling 'nonevent': lawyer". Jewish Independent. 2024-02-09. נבדק ב-2024-10-23.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "נטשה האוסדורף".
מגדל המפרש

| --- | --- |

 מידע כללי
 סוג:  רב-קומות, גורד שחקים 
 כתובת:  36 דרך העצמאות 
 מיקום:   חיפה
 מדינה:  ישראל ישראל
 הקמה ובנייה
 תקופת הבנייה:  ?–1999
 תאריך פתיחה רשמי:  28 בפברואר 2002 
 אדריכל:  אמר-קוריאל
 סגנון אדריכלי:  אדריכלות פוסט-מודרנית 
 מידות
 גובה:  137 מ' 
 קומות:  29 
 
 קואורדינטות:  32°48′59″N 35°00′10″E﻿ / ﻿32.816366666667°N 35.002719444444°E﻿ / 32.816366666667; 35.002719444444
  (למפת חיפה מוגדלת) מגדל המפרש(למפת חיפה רגילה) מגדל המפרש(למפת הגליל המערבי רגילה) מגדל המפרש(למפת הגליל המערבי מוגדלת) מגדל המפרש he
 
מגדל המפרש, מוכר גם בכינוי "מגדל הטיל", או בשמו הרשמי מגדל קריית הממשלה על שם יצחק רבין, או "מגדל C", הוא מגדל משרדים בחיפה, שהוא המרכיב הבולט מקרב המבנים המרכיבים את קריית הממשלה המחוזית, שנועדה לרכז את פעילות קריית הממשלה במחוז חיפה וכוללת את בניין האוצר הסמוך, בתי המשפט ומתקנים נוספים. בעת השלמתו ב-2002, היה המגדל ה-8 בגובהו בישראל. כיום הוא המגדל ה-70 בגובהו במדינת ישראל.
מבנה

המגדל עצמו הוא בן 29 קומות מעל הקרקע ו-8 נוספות מתחתיה. גובהו הכולל, לרבות הצריח דמוי זוג המפרשים שבראשו, הוא 137 מטרים. המגדל הוקם בין השנים 1999–2002 בין הרחובות נתנזון, העצמאות והפל"ים, ועם סיום בנייתו עקף את מגדל אשכול והפך למבנה הגבוה בחיפה ובכל צפון הארץ. בשנת 2003 נבנה מגדל חברת החשמל במבואות הדרומיים של חיפה. אם לא מחשבים את האנטנות לראשו של מגדל המפרש, מגדל חברת החשמל גבוה יותר במספר מטרים. בצירוף האנטנה שלראשו, מגדל המפרש גבוה בשבעה מטרים ממגדל חברת החשמל.
בתכנון המגדל וסביבתו נעשה ניסיון לשילוב בין ישן וחדש. בשדרת הקשתות, המעוצבת בסגנון עתיק ומובילה משדרות הפל"ים אל המגדל המודרני, שולבו רפליקות של פסיפסים ומפות עתיקות של חיפה. בין היתר מופיעה מפה משנת 1773 לצד רישומים של נוסעים שעברו בעיר לאורך ההיסטוריה שלה.
הבניין תוכנן על ידי משרד האדריכלים אמר-קוריאל (דינה אמר ואברהם קוריאל). בבנייתו נעשה שימוש בהנדסת אנוש מתוחכמת ובטכנולוגיה שעד אז טרם הייתה בשימוש בבנייני ציבור בישראל. הגישה אל קומפלקס קריית הממשלה נעשית מרחוב נתנזון, באמצעות גרם מדרגות הישר מהרחוב, ומשדרות הפל"ים, שמעליהן נמתח גשר הולכי-רגל המחבר בין בתי המשפט וטיילת הקשתות המוליכה למגדל.
היסטוריה

המכרז להקמת קריית הממשלה במחוז חיפה, כולל המגדל, פורסם במרץ 1998. כחלק מתנאי המכרז, היזמיים יכלו לבנות גם משרדים להשכרה, מסחר וחניונים בתשלום. היזם גם היה אמור להתחייב לבנות תחנת רכבת פרוורים בסמוך בשם חיפה – בית המכס. המגדל הושלם בתחילת 2002.
בתחרות שנתית לגורדי שחקים שערך אתר skyscrapers.com (כיום emporis.com, מן האתרים המובילים בתחום זה) הוא זכה במקום השמיני לשנת 2002. המגדל, שנבנה מחומרים מתקדמים, תוך שימוש בהנדסה המבטיחה לו חסינות מפני רוחות חזקות ורעידות אדמה, הוא בעל תצורה עגולה ו"עתידנית"[דרוש מקור].
גלריית תמונות

מבט מן האוויר על העיר התחתית וחלק מהדר
מבט ממרכז הכרמל על המגדל והנמל
המגדל כפי שהוא נראה מן הים
מסגד אל-ג'רינה בחזית המגדל, מבט לכיוון מזרח
המגדל במבט מהגשר שמעל מוזיאון רכבת ישראל (תחנת חיפה מזרח), 2025
ראו גם

העיר התחתית
הערות שוליים

↑  דליה טל, ‏האוצר החל ביישום תוכנית להקמת קריות ממשלה חדשות בערי המחוז, באתר גלובס, 11 ביוני 2001
↑  בית ספרי, באתר www.kibutz-poalim.co.il
↑  מאת דוד חיון, ‏יזמי קריית הממשלה בחיפה יקימו פרוייקטים פרטיים צמודים, באתר גלובס, 2 בדצמבר 1997
↑  המדינה הוציאה מיכרז לבנית קרית הממשלה בחיפה, באתר גלובס, 30 במרץ 1998
↑  צביקה רובינס, ‏פרוייקט בית המכס בחיפה יוצא למכרז, באתר גלובס, 6 במאי 2001
ברקוני

| --- | --- |
אין תמונה חופשית
 סוג:  חייזר
 הופעה ראשונה:  המסר - ניסיון #1
 הופעה אחרונה:  "כשהייתי סטודנט בעתיד"
 יוצרים:  רועי מישר
 גילום הדמות:  רועי מישר
 מידע
 גיל:  14 שנות אור
 מין:  זכר
 כוחות:  יודע את העתיד, קורא מחשבות, מסוגל לדבר עם מעליות ועוד
 מקום מגורים:  טיזינבי, ערד
 דמויות קשורות
 חברים:  ג'יפי (בינה מלאכותית)
בַּרְקוּ֫נִי הוא דמות רשת של חייזר אדמדם ופרוותי, המככב בסרטונים קומיים ויראליים ובפרסומות ברשתות חברתיות.
סרטונים של ברקוני עלו לרשת לראשונה בשנת 2016 אך הוא זכה לתנופה תקשורתית רחבה משנת 2022 בעקבות הקמפיין לגיוס עובדים של חברת LSports בכיכובו.
אפיון הדמות

ברקוני חי בכוכב "טיזינבי" ונחת בכדור הארץ בשנת 2016, בדוד של אביתר, המככב לצידו בכל הסרטונים. אף על פי כן, דמותו של אביתר המכונה "אפס" (על פי המעלית במשרד Lsport יישאר אפס לכל חייו) מעולם לא נראתה בסרטונים ורק קולו נשמע. אביתר מנסה ככל יכולתו להפגין רוגע והכלה מול אישיותו הבוטה של ברקוני, שנוהג בזלזול כלפי כולם, אך כלפי אביתר יותר מכל. ככל הידוע, ברקוני מופעל על ידי רועי מישר.
על אף שברקוני טוען כי הגיע לכדור הארץ במטרה להעביר למין האנושי מסר הרה גורל, הוא מתייחס לבני אנוש בהתנשאות ולא חוסך ביקורת מהמין האנושי הנחות וה"פג". לעיתים קרובות הוא מדבר על נושאים רגישים ומביע את דעתו באופן בוטה – לרבות מלחמת חרבות ברזל ותוכן החדשות הלא מתחדש לדבריו. הוא לא תמיד קורא בניקוד נכון מילים כתובות (למשל היכל הִתְרַבּוּת במקום היכל הַתַּרְבּוּת, בִּיצִי חופש במקום בֵּיצֵי חופש, ועוד) הוא ידוע בביקורתיות שלו על השפה העברית ובכלל על התנהגות והחוכמה של המין האנושי ויושבי כדור הארץ. בנוסף לכל, ברקוני חשף תגליות יוצאות דופן לפיהם אלוהים הוא חברו ואף למד איתו בכיתות ג' ו-ד' ואף שאלוהים אינו זה שברא את העולם אלא "בראשית" הוא שעשה זאת. נוסף על כך הוא חשף בריאיון לריף נאמן כי מועצת החלל (שכדור הארץ כלל לא ידע על קיומה), היא זו שהעניקה את האינטרנט לבני האדם - על מנת שיחכימו ויהיו שותפים ראויים מבחינת האינטליגנציה שלהם אך שלא הצליחו לעשות זאת והם בפיגור עצום בידע שלהם אחרי שאר החלל. וזוהי אחת הסיבות לכך שהוא מכנה את בני האנוש "פגים".
בסרטונים השונים מתגלים פרטים על תושבי הכוכב שממנו הגיע ברקוני – הם בני אלמוות, יודעים את העתיד, קוראים מחשבות, מסוגלים לדבר עם מכשירים מכונות ואף מתים (דרך קבוצת ווטסאפ "החבר'ה המתים" של בני האנוש שאינם בין החיים), לא מוציאים נוזלים מהגוף ועוד.
הפריצה לתודעה והשתתפות בקמפיינים

ברקוני פרץ לתודעת הציבור הרחב דרך סדרת סרטוני גיוס עובדים של חברת ההייטק "Lsports" בשנים 2022–2023, בהם לעג לתרבות הארגונית בחברות ההייטק הישראליות. הוא גם יצר סדרת סרטונים ביקורתיים ו-ויראליים אותם הוא חתם עם המשפט "יום זוועה, ביי". בהמשך כיכב גם בקמפיינים פרסומיים של בנק דיסקונט (לצד רותם סלע), חברת אל על (לצד נועה קירל), "שבוע החלל" של משרד החדשנות, המדע והטכנולוגיה יחד עם ריף נאמן, האקדמיה ללשון העברית והתעשייה האווירית.
ב-2024 שיתף פעולה עם אודי כגן בסרטון לגיוס כספים עבור עמותת החווה של דני, התומכת בחיילים קרביים פוסט טראומטיים.
בדצמבר 2024 פרסם קאבר פארודי לשירו של אלייצור "תמיד אוהב אותי", כחלק ממערכון שכותרתו "עוד יותר רע".
הערות שוליים

↑  זו כמובן טעות - שנת אור היא יחידת אורך ולא זמן
1 2  שי רינגל, רועי מישר, האיש שמאחורי ברקוני, באתר tech12, ‏2 באפריל 2023
↑  אהוד קינן, ‏ברקוני מכוכב טיזנבי מתלונן על המזגן במרפאה, באתר ‏מאקו‏, 5 בספטמבר 2016
↑  Meiran Pachman, האנשים שמאחורי (לא רק) ברקוני- פרק 284 עם רועי מישר ולירון עטיה הבעלים של look&listen, באתר Creative First, ‏3 בנובמבר 2022
↑   סיבוב באוטו, סרטון בערוץ "ברקוני", באתר יוטיוב (אורך: 03:09), 31 בינואר 2019
↑   פעם ראשונה בסופר, סרטון בערוץ "ברקוני", באתר יוטיוב (אורך: 02:51), 22 באוגוסט 2021
↑  דנה גוטרזון, ‏הסרטון הוויראלי של חברת ההייטק מאשקלון: "קיבלנו 1,800 קורות חיים", באתר ‏מאקו‏, 25 באוקטובר 2022
↑  לי סיביליה‏, המשכנתא הטובה בגלקסיה? רותם סלע עוזרת לחבר מכוכב אחר, באתר וואלה, 10 במאי 2023
↑   עוד יותר רע, סרטון בערוץ "ברקוני - Barkuni", באתר יוטיוב (אורך: 01:51)
תרבות כדורגל

סביב משחק הכדורגל קיימת תרבות ענפה. במדינות רבות הכדורגל מהווה חלק חשוב מן התרבות הפופולרית המקומית. שחקני הכדורגל המקצועיים הופכים פעמים רבות לכוכבים ולמודלים לחיקוי, וכלי תקשורת משדרים משחקי כדורגל ועוסקים בהם. במקרים לא מעטים, לשחקנים, מאמנים, קבוצות ונבחרות לאומיות מעמד של סמלים, המייצגים דבר מה שאינו קשור ישירות לכדורגל כמשחק, כמו מדינה, עיר, השתייכות אתנית, דרך התנהגות או אמונה כלשהי. ברוב המקרים לצבעים הרשמיים של הקבוצות יש מעמד ומקום מרכזי וחשוב מאוד בעניין הענף בכלל והקבוצות בפרט ובשל כך הצבעים משמשים לעיתים קרובות כסמל זיהוי חלופי לשם הקבוצה. מיליוני אנשים משחקים כדורגל בכל רחבי תבל, אף על פי שרובם לא מקבלים תשלום על כך. בשל אלמנטים אלו ואחרים הכדורגל נחשב לענף הספורט הפופולרי ביותר ובעל ההשפעה התרבותית הרבה ביותר בעולם.
על המגרש > "משחק הוגן"

"משחק הוגן" הוא פרויקט של פיפ"א המקדם את הרוח הספורטיבית ומניעת האפליה במשחקי הכדורגל ואת הפחתת הגזענות במגרשים. התוכנית תומכת גם בנושאים שלא קשורים לכדורגל, בניסיון לתרום לצדקה ולתרום לגופים אשר תורמים לשיפור המצב בעולם. פיפ"א ואופ"א מעניקים את "פרס המשחק ההוגן" ("Fair Play award") למי שפועל לפי העקרונות הללו ויתרום לקהילה.
אוהדים > שירי אוהדים

שירי אוהדים נפוצים מאוד בקרב אוהדים, והם לרוב קליטים ובעלי 2-6 שורות. רוב שירי האוהדים מהללים את קבוצתם או את שחקניה. לקבוצות רבות גם יש שיר המייחד את הקבוצה, כמו "You'll Never Walk Alone" של ליברפול.
לעיתים קרובות לפני משחק בין שתי קבוצות המתחרות באותו אזור בטבלה או במשחק גביע, האוהדים מכינים שירים בגנות הקבוצה מבעוד מועד.
לאחר משחק השרוכים יצא דיסק שלם שכולו שירי גנאי לקבוצת הפועל בית שאן ושחקנה, איתן טייב.
בתקופת האינתיפאדה השנייה, שירים רבים בגנות שחקנים השתמשו במילה "ערבי" כמילת גנאי, בעקבות המצב הרגיש באותה תקופה.
אוהדים > אולטראס

למועדונים רבים יש קבוצות אולטראס - חבורות מאורגנות של אוהדים אדוקים. האולטראס מעודדים את הקבוצה במשך המשחק באמצעות שירים, תפאורה, דגלים, שלטים ואבוקות.
אוהדים > אוכל

האוהדים שצופים במשחק נהנים בדרך כלל מאוכל מלוח וקל להגשה כגון: גרעינים (לרוב גרעיני חמנית), טוגנים (צ'יפס), פופקורן. השתייה היא גם חלק דומיננטי בצפייה במשחק, וכוללת לרוב משקאות אלכוהוליים קלים כגון בירה, או משקאות מוגזים כגון קולה. יש החוגגים ניצחון גדול בשתיית יין או שמפניה.
אוהדים > ליגת החלומות

"ליגת החלומות" הוא שם של שעשועון ספורט נפוץ המתקיים במקביל לליגת כדורגל מסוימת (אמיתית) בו על האוהדים להרכיב קבוצת כדורגל במסגרת תקציב נתון, ומקבלים ניקוד לפי ביצועים האמיתיים בליגה הרלוונטית של השחקנים שבחרו. המנצח בכל שבוע זוכה בפרס והמנצח בסוף העונה זוכה בפרס גדול יותר. את השעשועון מארגנים לרוב כלי תקשורת העוסקים בספורט ואתרי אינטרנט העוסקים בכדורגל.
אוהדים > אלימות וגזענות

בשל ריבוי הלאומים והשחקנים הזרים בקבוצות בישראל ובאירופה, ובשל אופיו הקשוח של המשחק (בעיקר בקרב האוהדים), ישנה גזענות רבה וקריאות גנאי לשחקנים זרים באירופה, ולשחקנים ערבים בישראל.
באירופה הגזענות מתבטאת בעיקר כנגד שחורים או שחקנים ממדינות שהיו אויבות בעבר למדינות שהשחקנים משחקים בהם.
לעיתים קרובות הגזענות או התחרותיות בין הקבוצות נגררת לאלימות, שהובילה בעבר אף לרצח.
מקרה קיצוני אירע ב-26 בפברואר 2006 במשחק בליגה הספרדית בין ברצלונה, לבין המארחת, ריאל סרגוסה, במגרש הרומרדה, כאשר אוהדי סראגוסה קראו קריאות גנאי לעבר סמואל אטו, מה שגרם להפסקה קצרה במשחק, ואף לאיום מצידו של אטו לעזוב את המגרש.
אוהדים > אלימות וגזענות > ארגונים נגד גזענות בכדורגל

בשנת 1999 הוקם הארגון "כדורגל נגד גזענות באירופה" (Football against racism in europe או FARE), במטרה למגר את הגזענות באמצעות משחקים בין קבוצות אתניות שונות, בעיקר של ילדים. הארגון מקבל סיוע מאופ"א ומהנציבות האירופית.
הפרויקט הישראלי-אנגלי בועטים את האלימות והגזענות מהכדורגל יוסד בשנת 2005 על ידי ההתאחדות לכדורגל בישראל, התאחדות הכדורגל של אנגליה ומרכז פרס לשלום, ומארגן מפגשים על המגרש בין ילדים ישראלים, ערבים ואנגלים, הפרויקט נתמך על ידי עסקנים ישראלים ואנגלים.
חברה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
עם התפתחות הענף, הכדורגל השפיע גם על החיים שמחוצה לו, כאשר הוא מהווה דוגמאות למפגשים חברתיים בתרבות, רקע בסרטים, ערבוב בין כדורגל לאופנה, לבידור ולדת ועוד.
חברה > קולנוע

במשך המאה ה-20 הופקו סרטים רבים העוסקים באופן ישיר בכדורגל. אחד הסרטים המפורסמים שבהם הוא "בית חרושת לכדורגל" (באנגלית: The Football Factory) שמבוסס על ספרו של ג'ון קיו שמתאר את האובססיה של האנגלים לכדורגל והשני הוא הסרט "בלי חוקים". שני הסרטים מתארים את אורח החיים של האוהדים האנגלים הפנאטים שכולל בתוכו: צפייה במשחקי הכדורגל במגרשים, בילוי בפאב, שתיית בירה וקטטות בין אוהדים של קבוצות אחרות.
חברה > מוזיקה

שירים רבים ברחבי העולם עוסקים בכדורגל. בין היתר, הביטלס הזכירו את מנג'ר מנצ'סטר יונייטד, מאט באזבי, בשיר, ובאחד מאלבומי פינק פלויד מופיע סימפול של אוהדי ליברפול שרים You'll Never Walk Alone. בארץ, זכור בעיקר אריק איינשטיין שהזכיר את הפועל תל אביב במספר שירים ואף ביצע שיר שמורכב משמות כדורגלנים, ואלה שמות.
חברה > ספרים

ידוע במיוחד הוא ספרו של ניק הורנבי "קדחת הדשא" (שידוע בעברית כ"אהבה על הדשא") המתאר את חייו של אוהד ארסנל. הספר אף הוסרט בקולנוע.
חברה > כדורגל בתקשורת

תקשורת כדורגל היא שם כולל לסיקור משחק הכדורגל בכלי התקשורת השונים. כיום סיקור ענף זה תופס חלק נכבד בכלי התקשורת בעולם.
סיקור הכדורגל בתקשורת מתחלק לכמה קטגוריות:
חברה > כדורגל בתקשורת > סיקור טלוויזיוני

זהו סיקור כדורגל המובא בטלוויזיה. משחקי כדורגל מהליגות והטורנירים המרכזיים משודרים לרוב בשידורים ישירים ברחבי העולם, לרוב בערוצי הספורט אך לעיתים גם בערוצים הממלכתיים והמסחריים. את השידורים הישירים מלווים מספר אנשים:
שדר המתאר את מהלכו השוטף של המשחק. השדר לרוב הוא אישיות מתחום התקשורת, ולא מתחום הכדורגל עצמו.
פרשן - לצד השדר לרוב ישנו פרשן, המסביר לצופים על המתרחש, מבאר את המהלכים ומנתח את המערכים והטקטיקה. הפרשן לרוב הוא אישיות כדורגל - מאמן או שחקן עבר, כגון אנדי גריי, שלמה שרף ומוטי איווניר. לעיתים רחוקות בעמדת הפרשן משמש גם כן עיתונאי, כגון שגיא כהן.
שדרן קווים - לעיתים מלווה את השדר והפרשן שדר נוסף, הנמצא ליד ספסלי הקבוצות ומדי פעם עולה לשידור ומתאר את המתרחש שם. עתים ישנם שני שדרי קווים, כל אחד מלווה קבוצה אחרת.
בנוסף לתיאורים המילוליים, בשידור הישיר מופיעים כלי עזר גרפיים המשרתים את הצופה: לוח תוצאות המראה בכל רגע את התוצאה ואת הזמן, כתוביות המציגות את השחקנים וכו'. מדי פעם מופיעות גם סטטיסטיקות הקשורות למשחק ולשחקנים.
פעמים רבות את השידור הישיר מלוות תוכניות מיוחדות לסיקור המשחק לפניו, במחציתו ואחריו. תוכניות אלו, לרוב מורכבות מצוות של מגיש ומספר פרשנים, מנתחות את המשחק בדיעבד ולעיתים קרובות משדרות גם "כתבות צבע" הקשורות למשחק. דוגמאות בולטות הן "פורד סופר סאנדיי" בהגשת ריצ'רד קיז (מסקרת את משחקי הפרמייר ליג ברשת סקיי ניוז הבריטית) ו"אולפן ליגת האלופות" בהגשת מודי בר און (המסקרת את משחקי ליגת האלופות בערוץ הספורט הישראלי).
חברה > כדורגל בתקשורת > סיקור עיתונאי

סיקור המובא בעיתון. ישנם שני סוגים של עיתונים המסקרים הכדורגל:
מדורי ספורט יומיים: לרוב מוספים של העיתונים היומיים, עוסקים בעיקר בהבאת פרטים יבשים כגון סיקורי משחקים, חדשות וראיונות עם מאמנים ושחקנים. לעיתים קרובות הם מפרסמים גם כתבות צבע וטורי פרשנות.
מגזינים: כתבי עת, לרוב ירחונים, המביאים כתבות צבע על עולם הכדורגל, אינם צמודים לפרטים יבשים ונותנים מקום נרחב לפרשנויות.
חברה > כדורגל בתקשורת > סיקור אינטרנטי

סיקור המובא ברשת האינטרנט. דומה לסיקור העיתונאי, מלבד זאת שהיותו קיים בכל רגע ולא מדי תקופה מאפשר לו הבאת תוצאות ועדכונים באופן מהיר יותר, ולעיתים קרובות אף בזמן אמת.
חברה > כדורגלנים בברנז'ה

כדורגלנים מפורסמים רבים הפכו עם השנים לסלבריטאים ולאנשים המזוהים לא רק עם כדורגל. בין הדוגמאות הבולטות נמנים אריק קאנטונה שהחל אחרי פרישתו לככב בסרטי קולנוע, גארי ליניקר שהפך למגיש טלוויזיה ב-BBC, ודייוויד בקהאם שכיכב במספר קמפיינים של דוגמנות וזכה לעניין רב בתקשורת הבריטית והעולמית, בין השאר בגלל נישואיו לוויקטוריה אדמס מהספייס גירלז. בישראל, בין היתר, שמעון גרשון הוציא אלבום מוזיקלי, בוני גינצבורג הוא מגיש הספורט של הערוץ הראשון, איציק זוהר כיכב במספר תוכניות טלוויזיה ואייל ברקוביץ' הפך לאיש תקשורת ופרשן כדורגל.
כסף וכדורגל

מוצרים הקשורים לכדורגל נמכרים בכל העולם בצורות שונות. בין אם מדובר בכרטיסים למשחקים, רכישת מנויים לשידורי ספורט בטלוויזיה, קניית ציוד למשחק, צעצועים או העתקים של חולצות שחקנים נערצים - קשה להעריך את היקף הפעילות הכלכלית הקשורה במשחק. פיפ"א, הארגון המארגן הרשמי, מעריך את הכנסותיו בין השנים 2003 ו-2006 בכ-3,268 מיליון פרנקים שווייצריים (CHF), ומנגד את הוצאותיו בכ-2,422 מיליון CHF. בין ההכנסות ניתן למנות כ-1,660 מיליון CHF בזכות מכירת זכויות השידור של משחקי מונדיאל 2006, ו-714 מיליון CHF נוספים ממכירת זכויות פרסום ושיווק באצטדיונים במהלך הטורניר.
טווח תקציבי מועדוני הכדורגל בעולם הוא רחב ולרוב הוא תלוי באזור בו הם נמצאים. רוב המועדונים המקצועיים זוכים ל"ספונסר", נותן חסות המפרסם על מדיהם את שמו ובתמורה נותן לקבוצה סכום קבוע. רווחים נוספים נמנים ממכירת זכויות שידור, פרסום באצטדיונים במהלך המשחקים, מוצרים נלווים ומכירת כרטיסים למשחקים. התקציבים הגדולים ביותר הם של המועדונים האירופיים הבכירים, כגון הבולטים בליגות הספרדית, הגרמנית, האיטלקית והאנגלית.
כסף וכדורגל > העברות

דרך נוספת בה כסף רב מחליף ידיים בעולם הכדורגל היא העסקת השחקנים. מועדונים חותמים עם שחקניהם על חוזי תעסוקה למשך מספר שנים תמורת משכורת מסוימת, המבוססת בין השאר גם על הישגים אישיים או קבוצתיים אשר יתנו לשחקנים "בונוסים". לעיתים יחליט מועדון כי עדיף לו למכור את זכויותיו בחוזה של אחד משחקניו למועדון אחר בתמורה כספית. הדבר מוסדר דרך ההתאחדויות וברמות הבכירות הוא מערב סכומי כסף גבוהים במיוחד.
כסף וכדורגל > צדקה

הכדורגל הוא גם אמצעי עזר לתרומות וצדקה במקרים רבים. אחת התרומות הגדולות של פיפ"א היא פיתוח הספורט באזורים בעולם העומדים בפני קשיים ובעיות רבות, כמו מחסור בציוד. יתר על כן, משתף הארגון פעולה עם יוניצ"ף מאז שנת 1999, על ידי סיפוק ציוד וחומרים (הקשורים לכדורגל) שיחולק על ידי האומות המאוחדות. ברחבי העולם נערכים משחקי ידידות למטרות צדקה מדי שנה בשיתוף כוכבי כדורגל. במקרים מסוימים משחקים שכאלו אף הוסדרו לכדי טורניר של ממש מטעם ההתאחדות, כגון מגן הצדקה האנגלי.
הערות שוליים

↑  First official 2006 FIFA World Cup™ shop opens in Berlin אתר פיפ"א הרשמי
↑  כדורגל, תשוקת העשירים Clarin
↑  יוניצף ופיפא האתר הרשמי של UNICEF
↑  האיטי- כדורגל למען שלום BBC World.
מנה (להקה)

| --- | --- |

 מקום הקמה:  גוודלחרה 
 תקופת הפעילות:  מ-1986 
 סוגה:  מוזיקה לטינית אלטרנטיבית, רוק ספרדי 
 חברת תקליטים:  וורנר מיוזיק גרופ 
 פרסים והוקרה:  איש השנה של האקדמיה הלטינית (2018)  Latin Grammy Award for Best Rock Vocal Album, Duo or Group (2003)  Latin Grammy Award for Best Pop Album by a Duo or Group with Vocals (2000)  פרס גראמי הלטיני לאלבום הרוק הטוב ביותר (2011)  Billboard Spirit of Hope Award (2000, 2013)  Billboard Music Award for Icon (2021)  פרס גראמי לאלבום הרוק או האלטרנטיב הלטיני הטוב ביותר (2007)  פרס גראמי לאלבום הרוק או האלטרנטיב הלטיני הטוב ביותר (1999)  פרס גראמי לאלבום הרוק או האלטרנטיב הלטיני הטוב ביותר (2003)  Lo Nuestro Excellence Award (2011)  פרס גראמי הלטיני להקלטת השנה (2000)  פרס בילבורד למוזיקה לטינית למפעל חיים (2018)  כוכב בשדרת הכוכבים בהוליווד  בפסקה זו רשומה אחת נוספת שטרם תורגמה 
 www.mana.com.mx
 פרופיל ב-IMDb
 חברים
 Fernando Olvera Alex González Juan Calleros Sergio Vallín 
 
מנה (Maná) היא להקת רוק מקסיקנית, בין הלהקות הפופולריות ביותר באמריקה הלטינית.
היסטוריה

הלהקה הוקמה בסוף שנות ה-70 של המאה ה-20, והחלה להופיע ברחובות ובברים של גוודלחרה במקסיקו. בשנת 1980, החלה הלהקה להופיע בשם "Sombrero Verde" ("כובע ירוק"), ביצעה גרסאות כיסוי לשירים
באנגלית וכן עסקה בכתיבת שירים חדשים בספרדית. לאחר שנה, הלהקה חתמה על חוזה ההקלטות הראשון שלה והקליטה את אלבומה הראשון "Sombrero Verde". ב-1983 יצא האלבום השני "A Ritmo de Rock". שני האלבומים לא הצליחו.
הלהקה שינתה את שמה ל"מנה" (המן התנ"כי בספרדית) ב-1987 והוציאה עוד שני אלבומים ומספר להיטים לפני פריצתה הגדולה במדינות דרום אמריקה עם האלבום "?Dónde Jugarán los Niños¿" (איפה ישחקו הילדים?) בשנת 1992, ואלבום הופעה חיה שיצא אחריו.
שני אלבומים נוספים, "Cuando Los Ángeles Lloran" (כשהמלאכים בוכים), ו-"Sueños Líquidos" (חלומות נוזליים) הביאו להכרה ולהצלחה מסחרית במדינות רבות, כולל ספרד וארצות הברית. בשנת 1999 הקליטה הלהקה הופעת "אנפלאגד" עבור MTV וב
-2000 התארחה באלבומו של קרלוס סנטנה "Supernatural".
בשלב זה כבר נחשבה הלהקה למצליחה ביותר בסוגה - רוק ספרדי, והמשיכה להוציא אלבומים נוספים תוך כדי שיתופי פעולה ושינויי הרכב הנגנים בלהקה.
סגנון הלהקה, רוק ספרדי, הוא אמנם תת-סוג של רוק, אך כמתבקש ממוזיקה שמקורה לטיני, יש בו אלמנטים רומנטיים ורכים יותר. בהשוואה למוזיקה הפופולרית במדינות דרום אמריקה, מנה מייצגים רוק קשוח, אך לאוזניים אמריקאיות ואירופאיות זהו רוק-פופ משויף. לקהל ישראלי מנה הגיעה דרך טיילים במדינות דרום אמריקה שאימצו אותה בחיבה, ומאוחר יותר נחשף אליה מעט הקהל הישראלי כשהפכה פופולרית גם בארצות הברית.
חברי הלהקה כיום הם פרננדו אולברה (Fernando Olvera), חואן קאירוס (Juan Calleros), אלחנדרו גונסאלס (Alejandro González) וסרחיו ואין (Sergio Vallín).
ב-12.07.2012 הופיעה הלהקה לראשונה בישראל בהיכל נוקיה בתל אביב, במסגרת סיבוב הופעות העולמי Drama y luz World tour.
בשנת 2015, הוציאה הלהקה את השיר "Mi Verdad", ביחד עם הזמרת הקולומביאנית, שאקירה. השיר נכלל באלבומם התשיעי Cama Incendiada, ונבחר להיות שיר הנושא המרכזי של הטלנובלה המקסיקנית "Sueño de amor".
דיסקוגרפיה > Sombrero Verde

1981: Sombrero Verde
1983: A Tiempo de Rock
דיסקוגרפיה > Maná > אלבומים

1987: Maná
1990: Falta Amor
1992: ¿Dónde Jugarán los Niños?
1995: Cuando los Ángeles Lloran
1997: Sueños Líquidos
2002: Revolución de Amor
2006: Amar es Combatir
2011: Drama y Luz
2015: Cama Incendiada
דיסקוגרפיה > Maná > הופעות חיות

1994: Maná en vivo
1999: Maná MTV Unplugged
2004: Acceso Total
2008: Arde el cielo
דיסקוגרפיה > Maná > אוספים

2000: Todo Maná
2001: Grandes Maná
2003: Esenciales
2012: Exiliados en la bahía
סי בריז

| --- | --- |

 נתונים
 מרכיבים:  40 מ"ל וודקה  120 מ"ל מיץ חמוציות  30 מ"ל מיץ אשכוליות
 אופן ההכנה:  מזיגה ישירה
 כוס:   כוס הייבול
 קישוט:  פלח ליים
 
סי בריז (באנגלית: Sea Breeze) הוא קוקטייל המוכר רשמית על ידי איגוד הברמנים הבינלאומי. הוא מורכב מ-40 מ"ל וודקה, 120 מ"ל מיץ חמוציות ו 30 מ"ל מיץ אשכוליות. את כל המרכיבים יש למזוג לכוס הייבול עם קרח במזיגה ישירה ולקשט בפלח ליים.
הקוקטייל, שגרסתו הראשונה (שהכילה גם ג'ין וגרנדין) הומצאה בשנות ה-20, לא נעשה פופולרי עד שנות ה-70, כל הנראה כיוון שבשנת 1959 מחלקת הבריאות ושירותי האנוש של ארצות הברית הצהירה כי גידולים של חמוצית היו נגועים בקוטלי עשבים רעילים.
הערות שוליים

↑  Cheryl Charming, Susan Bourgoin, Knack bartending basics : more than 400 classic and contemporary cocktails for any occasion, Globe Pequot, 2009, עמ' 123, ISBN 978-1-59921-504-4
| קוקטיילים רשמיים של איגוד הברמנים הבין-לאומי (IBA) |
| --- | --- | --- |
| בלתי נשכחים   The Unforgettables | אלכסנדר •  אמריקנו • אנג'ל פייס • אוויאיישן • בין הסדינים • בולברדייה • ברנדי קרסטה • קזינו • קלווור קלאב • דאקירי • דרי מרטיני • ג'ין פיז • האנקי פאנקי • ג'ון קולינס • מילה אחרונה • מנהטן • מרטינז • מארי פיקארד • בלוטת הקופים • נגרוני • אולד פאשנד • פארדייז • פלאנטרס פאנץ'  • פורטו פליפ • ראמוס פיז • ראסטי נייל • סזראק • סיידקאר • סטינגר • טוקסידו • Vieux Carré •  ויסקי סאוור • וייט ליידי |  |
| קלאסיקות עכשוויות   Contemporary Classics | בליני • רוסי שחור (רוסי לבן) • בלאדי מרי • קאיפיריניה • קוקטייל שמפניה • קורפס רוויוור 2 • קוסמופוליטן • קובה ליברה • פרנץ' 75 • פרנץ' קונקשן • גולדן דרים • גראסהופר • המינגוויי ספיישל • צוואר סוס • אייריש קופי • קיר • לונג איילנד אייסד טי • מאי תאי • מרגריטה • מימוזה • מינט ג'ולפ • מוחיטו • מוסקו מיול • פינה קולדה • פיסקו סאוור • סי בריז • סקס על החוף • סינגפור סלינג • טקילה סאן רייז • וספר •  זומבי |  |
| משקאות עידן חדש   New Era Drinks | ברקודה • ברכי דבורה • ברמבל • קנהנצ'ארה • דארק אנ סטורמי • אספרסו מרטיני • פרננדיטו • פרנץ' מרטיני •  לא חוקי • למון דרופ מרטיני •  עירום ומפורסם  • ניו יורק סאוור • אולד קובן  •  פלומה • מטוס נייר • פניצילין • ראשן ספרינג פאנץ' • סולת'סייד • ספייסי פיפטי • שפריץ • ספרינג באסטרד • טיפררי • טומיס מרגריטה • טרינידד סאוור • VE.N.TO • ציפור צהובה |  |
ערך זה הוא קצרמרבנושא משקאות. אתם מוזמנים לתרום לוויקיפדיה ו.
יצחק גולדקנופף

יצחק יששכר גולדקנופף (כתיב מקובל, במקורות רשמיים גולדקנופּ; נולד ב-30 באוקטובר 1950, י"ט בחשוון ה'תשי"א) הוא פוליטיקאי ישראלי, המכהן כשר הבינוי והשיכון ושר במשרד ראש הממשלה, עומד בראש סיעת יהדות התורה מטעם הסיעה המרכזית באגודת ישראל. במקביל הוא משמש כמזכיר ועדת הרבנים למען קדושת השבת. בעבר שימש כחבר מועצת עיריית ירושלים, ומנכ"ל רשת גני ילדים ומעונות יום בית יעקב ובית פתחיה.
ביוגרפיה

נולד כבן שני בירושלים למלכה וליהודה אריה (לייבל), מלחין ומנצח בחסידות גור. למד במוסדות חסידות גור (ת"ת עץ חיים וישיבות אמרי אמת בבני ברק ושפת אמת בירושלים). לאחר חתונתו בתשל"ב (1972), למד כשנתיים בכולל אברכים (כולל גור ודגל ירושלים).